**Dictatura morții**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dictatura morții

...

Suntem prinși în altă dictatură,

Cea în care fărădelegea-i lege,

A celor ce se jură că nu fură,

A impostorului care ajunge rege!

....

Invazia de beizadele, cocalari,

Ca o mănușă vine dictaturii,

Când marile averi în euro-dolari,

Sunt răsplata grasă-a imposturii!

...

Răsar viloace în mijlocul naturii

Ale celor abonați la furt,

Acesta-i avantajul dictaturii,

Că brațul legii pentru ea e scurt!

...

Mâncători de mici printre manele,

Disciplinați, ne tot ducem la vot,

Obișnuiți să facem temenele

Celor ce de noi îi doare-n cot!

...

Suntem urmașii hoardelor barbare

Care-au trecut de multe ori pe-aici

Dresați acum să cerem aprobare,

Pentru jamboane ori pentru șorici!

...

În dictatură ne conduc cretinii

Ce la morală sunt mereu restanți,

Au murit în noi de mult latinii,

Și ce-a rămas, e-o turmă de mutanți!

...

Am ajuns acum la cheremul sorții,

Când viața-n țară ne devine chin,

Furându-se prea mult din prea puțin

Suntem prinși în dictatura morții!